**Zamjenice - vježba**

**1. Prepiši rečenice tako da nenaglašeni oblik osobnih zamjenica zamijeniš naglašenim oblikom.**

a) Što ju muči?\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Maturalac, eto što ih muči!\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Dopuni rečenice nenaglašenim oblikom akuzativa osobne zamjenice ona**.

a) Tražio \_\_\_\_\_\_\_\_ je u ormaru, ali u tom neredu nije uspio pronaći.

b) Uznemiruju \_\_\_\_\_\_\_\_ svojim pričama.

c) Vidjela sam \_\_\_\_\_\_\_\_ jučer, ali \_\_\_\_\_\_\_\_\_\_\_\_ nisam uspjela dostići.

**3. Prepiši točno rečenice.**

a) Sjedni uz me. \_\_\_\_\_\_\_\_\_\_\_\_\_\_\_\_\_\_\_\_\_\_\_

b) Zagrcnuo si se, moraš si popiti malo vode.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Stani se pokraj stola. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Zadatak ima dva dijela.**

• U jednoj od dviju rečenica posvojna je zamjenica netočno upotrijebljena. Podcrtaj rečenicu u kojoj je posvojna zamjenica netočno napisana.

• Napiši točno rečenicu.

a) Moj se sat pokvario.

Moram odnijeti moj sat uraru.

b) Vaša vas razrednica vodi na izlet.

Vi s vašom razrednicom često putujete.

c) Svake godine ljetujete u vašoj vikendici.

Ove ćemo godine i mi ljetovati u vašoj vikendici.

d) Njihovi su projekti uvijek najuspješniji.

Zato mogu biti zadovoljni njihovim uspjesima.

**5. Zadatak ima dva dijela.**

• Podcrtaj u svakoj rečenici pokaznu zamjenicu.

• Napiši pitanje na koje odgovara podcrtana pokazna zamjenica.

a) U ovom je selu rođena tvoja baka. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Sin joj je u onakvu nevremenu ostao živ i zdrav. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Toliki je trud bio uzaludan. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Zadatak ima dva dijela.**

• Prepiši iz teksta pokazne zamjenice zajedno s imenicom uz koju stoje.

• Odredi im rod, broj i padež.

A ti samo sišeš tu mudrost i čitaš u sebi i naglas. Kako se uopće nagledati takve ljepote o kakvoj do tada nije bilo ni slutnje?! A kako i bi? Djeca su obično dobivala one stare i otrcane knjige koje su toliki prsti prije njih listali.

**7. Dopuni rečenice odgovarajućom pokaznom zamjenicom (ovaj, taj, onaj) u odgovarajućem rodu, broju i padežu.**

a) Pričao mi je o \_\_\_\_\_\_\_\_\_\_\_\_\_\_\_ treneru koji ih je lani trenirao.

b) Dodaj mi \_\_\_\_\_\_\_\_\_\_\_\_\_ knjigu što je pored tebe.

c) \_\_\_\_\_\_\_\_\_\_\_\_\_\_ sam plakat sama napravila.